
Grozījumi Ministru kabineta 2023. gada 19. septembra noteikumos Nr. 538 "Eiropas Savienības kohēzijas politikas programmas 2021.–2027. gadam 4.3.1. specifiskā atbalsta mērķa "Veicināt sociāli atstumto kopienu, mājsaimniecību ar zemiem ienākumiem un nelabvēlīgā situācijā esošo grupu, tostarp cilvēku ar īpašām vajadzībām sociāli ekonomisko integrāciju, īstenojot integrētas darbības, tostarp nodrošinot mājokli un sociālos pakalpojumus" 4.3.1.3. pasākuma "Sociālo mājokļu atjaunošana vai jaunu sociālo mājokļu būvniecība" īstenošanas noteikumi"

	Projekta redakcija

	Autors

	1.
	Anotācija (ex-ante)
8.1.9. uz personu ar invaliditāti vienlīdzīgām iespējām un tiesībām
	Priekšlikums
Aicinām precizēt HP vispārīgo un specifisko darbību redakciju atbilstoši  veiktajiem grozījumiem vadlīnijās “Horizontālais princips “Vienlīdzība, iekļaušana, nediskriminācija un pamattiesību ievērošana”. Vadlīnijas īstenošanai un uzraudzībai (2021-2027)”. Grozījumi ir saistoši visām projektu iesniegumu atlasēm, kuras sākas no 2025. gada 5. marta.
Piedāvātā redakcija
Atbalsta pasākumam ir netieša ietekme uz horizontālo principu “Vienlīdzība, iekļaušana, nediskriminācija un pamattiesību ievērošana” ievērošanai.
Projektu ietvaros tiks īstenotas horizontālā principa "Vienlīdzība, iekļaušana, nediskriminācija un pamattiesību ievērošana" darbības. Tā, piemēram:

vispārīgas darbības:
- projekta vai finansējuma saņēmēja tīmekļvietnē tiks izveidota sadaļa "Viegli lasīt", kurā tiks iekļauta īsa aprakstoša informācija par projektu un citu lasītājiem nepieciešamu informāciju vieglajā valodā, lai plašākai sabiedrībai nodrošinātu iespēju uzzināt par ES fondu ieguldījumiem (skat. LM metodisko materiālu “Ceļvedis iekļaujošas vides veidošanai valsts un pašvaldību iestādēs (2020) https://www.lm.gov.lv/lv/celvedis-ieklaujosas-vides-veidosanai-valsts-un-pasvaldibu-iestades-2020 ); 
- projekta vadības un īstenošanas personāla atlase tiks nodrošināta bez jebkādas tiešas vai netiešas diskriminācijas, veicina mazāk pārstāvētā dzimuma piesaisti, personu ar invaliditāti piesaisti un nediskriminē  pēc rases, etniskās izcelsmes, dzimuma, vecuma, invaliditātes, reliģiskās, pārliecības,  seksuālās orientācijas vai citiem apstākļiem;
- īstenojot projekta komunikācijas un vizuālās identitātes aktivitātes, to saturs tiks rūpīgi izvērtēts un tiks izvēlēta valoda un vizuālie tēli, kas mazina diskrimināciju un stereotipu veidošanos vai uzturēšanu par kādu no dzimumiem, personām ar invaliditāti, reliģisko pārliecību, vecumu, rasi un etnisko izcelsmi vai seksuālo orientāciju (skat. metodisko materiālu “Ieteikumi diskrimināciju un stereotipus mazinošai komunikācijai ar sabiedrību” (https://www.lm.gov.lv/lv/media/18838/download);

specifiskas darbības:
-  publiskās ēkas būvniecības vai atjaunošanas procesā objektam tiks veikts vides un informācijas piekļūstamības pašnovērtējums, kur iegūto punktu skaits nav zemāks par 8 (LM vides un informācijas piekļūstamības pašnovērtējuma metodika pieejama šeit: https://www.lm.gov.lv/lv/vides-pieklustamibas-pasnovertejums );
- tiks nodrošināti konsultatīva rakstura pasākumi par vides un informācijas, aprīkojuma, informācijas tehnoloģiju risinājumu piekļūstamību personām ar dažādiem funkcionēšanas ierobežojumiem  (attiecīgi pievienojot dokumentus, piem. konsultāciju protokolus u.c.);
-  papildus būvnormatīvā LBN 200-21 noteiktajam,  projekta ietvaros tiks īstenotas labās prakses darbības, kas īpaši veicina vides un informācijas piekļūstamību cilvēkiem ar funkcionēšanas ierobežojumiem (piemērus skatīt LM izstrādātajos materiālos par vides un informācijas piekļūstamības labās prakses  un nepārdomātu risinājumu piemēriem. Pieejams šeit: https://www.lm.gov.lv/lv/labas-prakses-piemeri-2).
 
	Jeļena Černiševa (LM)

	2.
	Anotācija (ex-ante)
8.1.10. uz dzimumu līdztiesību
	Priekšlikums
Aicinām precizēt HP vispārīgo un specifisko darbību redakciju atbilstoši  veiktajiem grozījumiem vadlīnijās “Horizontālais princips “Vienlīdzība, iekļaušana, nediskriminācija un pamattiesību ievērošana”. Vadlīnijas īstenošanai un uzraudzībai (2021-2027)”. Grozījumi ir saistoši visām projektu iesniegumu atlasēm, kuras sākas no 2025. gada 5. marta.
Piedāvātā redakcija
Projektu ietvaros tiks īstenotas horizontālā principa "Vienlīdzība, iekļaušana, nediskriminācija un pamattiesību ievērošana" darbības. Tā, piemēram,:
vispārīgas darbības:
- projekta vadības un īstenošanas personāla atlase tiks nodrošināta bez jebkādas tiešas vai netiešas diskriminācijas, veicina mazāk pārstāvētā dzimuma piesaisti, personu ar invaliditāti piesaisti un nediskriminē  pēc rases, etniskās izcelsmes, dzimuma, vecuma, invaliditātes, reliģiskās, pārliecības,  seksuālās orientācijas vai citiem apstākļiem;
- īstenojot projekta komunikācijas un vizuālās identitātes aktivitātes, to saturs tiks rūpīgi izvērtēts un tiks izvēlēta valoda un vizuālie tēli, kas mazina diskrimināciju un stereotipu veidošanos vai uzturēšanu par kādu no dzimumiem, personām ar invaliditāti, reliģisko pārliecību, vecumu, rasi un etnisko izcelsmi vai seksuālo orientāciju (skat. metodisko materiālu “Ieteikumi diskrimināciju un stereotipus mazinošai komunikācijai ar sabiedrību” (https://www.lm.gov.lv/lv/media/18838/download).
 
	Jeļena Černiševa (LM)

	3.
	Anotācija (ex-ante)
8.2. Cita informācija
	Priekšlikums
Aicinām papildināt anotācijas 8.2.sadaļu ar informāciju atbilstoši vadlīnijās “Horizontālais princips “Vienlīdzība, iekļaušana, nediskriminācija un pamattiesību ievērošana” vadlīnijas īstenošanai un uzraudzībai (2021-2027)” noteiktajam – ietekmes veidu uz horizontālo prioritāti “Vienlīdzība, iekļaušana, nediskriminācija un pamattiesību ievērošana” (turpmāk tekstā – HP VINPI) (tieša, netieša ietekme vai nav ietekmes), vērtēšanas kritērija veidu (specifiskais atbilstības kritērijs vai kvalitātes kritērijs) un HP VINPI rādītājiem.
 
Piedāvātā redakcija
Atbalsta pasākumam ir netieša ietekme uz horizontālo principu “Vienlīdzība, iekļaušana, nediskriminācija un pamattiesību ievērošana” ievērošanai. Projekta iesniegumu vērtēšanas procesā tiek piemērots kvalitātes kritērijs.
Noteikumu projektā ir paredzēts, ka finansējuma saņēmējs nosaka un uzkrāj datus par vismaz vienu horizontālā principa rādītāju vai rādītājiem:
- objektu, kuros ir nodrošināta vides un informācijas piekļūstamība, skaits;
- veikto vides un informācijas piekļūstamības pašnovērtējumu skaits;
- konsultatīva rakstura pasākumu par būvētās vides, informācijas un tehnoloģiju un to risinājumu  piekļūstamību personām ar dažādiem funkcionēšanas ierobežojumiem skaits.
	Jeļena Černiševa (LM)

	4.
	Noteikumu konsolidētā versija
40.8.2 nodrošina, ka šo noteikumu 23.3. un 23.4. apakšpunktā minētajā dzīvojamā mājā vismaz viens dzīvoklis ir pielāgots personām ar kustību funkcionāliem traucējumiem, tai skaitā, personām, kuras pārvietojas riteņkrēslos;
	Priekšlikums
Lūdzam svītrot vārdu  "funkcionāliem" .
Piedāvātā redakcija
40.8.2 nodrošina, ka šo noteikumu 23.3. un 23.4. apakšpunktā minētajā dzīvojamā mājā vismaz viens dzīvoklis ir pielāgots personām ar kustību traucējumiem, tai skaitā, personām, kuras pārvietojas riteņkrēslos;
	Anna Grīnberga (LM)

	5.
	Noteikumu konsolidētā versija
40.19.1. objektu skaits, kuros ar ERAF ieguldījumiem ir nodrošināta vides un informācijas pieejamība;
	Priekšlikums
Aicinām precizēt HP rādītāju redakciju atbilstoši  veiktajiem grozījumiem vadlīnijās “Horizontālais princips “Vienlīdzība, iekļaušana, nediskriminācija un pamattiesību ievērošana”. Vadlīnijas īstenošanai un uzraudzībai (2021-2027)”. Grozījumi ir saistoši visām projektu iesniegumu atlasēm, kuras sākas no 2025. gada 5. marta.
Piedāvātā redakcija
40.19.1. objektu, kuros ir nodrošināta vides un informācijas piekļūstamība, skaits
	Jeļena Černiševa (LM)

	6.
	Noteikumu konsolidētā versija
40.19.2. veiktā vides un informācijas piekļūstamības pašnovērtējuma rezultāti atbilstoši Labklājības ministrijas izstrādātajai metodikai;
	Priekšlikums
Aicinām precizēt HP rādītāju redakciju atbilstoši  veiktajiem grozījumiem vadlīnijās “Horizontālais princips “Vienlīdzība, iekļaušana, nediskriminācija un pamattiesību ievērošana”. Vadlīnijas īstenošanai un uzraudzībai (2021-2027)”. Grozījumi ir saistoši visām projektu iesniegumu atlasēm, kuras sākas no 2025. gada 5. marta.
Piedāvātā redakcija
40.19.2. veikto vides un informācijas piekļūstamības pašnovērtējumu skaits;
	Jeļena Černiševa (LM)

	7.
	Noteikumu konsolidētā versija
40.19.3. konsultatīva rakstura pasākumu skaits par jaunbūvētās vides piekļūstamību personām ar dažādiem funkcionāliem traucējumiem (piemēram, vides piekļūstamības ekspertu konsultācijas būvprojekta izstrādes un pabeigšanas posmā);
	Priekšlikums
Aicinām precizēt HP rādītāju redakciju atbilstoši  veiktajiem grozījumiem vadlīnijās “Horizontālais princips “Vienlīdzība, iekļaušana, nediskriminācija un pamattiesību ievērošana”. Vadlīnijas īstenošanai un uzraudzībai (2021-2027)”. Grozījumi ir saistoši visām projektu iesniegumu atlasēm, kuras sākas no 2025. gada 5. marta.
 
Piedāvātā redakcija
40.19.3. konsultatīva rakstura pasākumu par būvētās vides, informācijas un tehnoloģiju un to risinājumu  piekļūstamību personām ar dažādiem funkcionēšanas ierobežojumiem skaits;
	Jeļena Černiševa (LM)



